Мясцовыя ўлады дапамагаюць у падрыхтоўцы кніг да выдання, арганізацыі сустрэч з пісьменнікамі, правядзенні шматлікіх літаратурных конкурсаў. Прыемны падарунак мастакам слова ад мясцовых уладаў — заснаваная Брэсцкім аблвыканкамам шэсць год таму літаратурная прэмія імя Уладзіміра Калесніка, таленавітага пісьменніка з Брэста, вядомага крытыка і літаратуразнаўца, лаўрэата Дзяржаўнай прэміі імя Якуба Коласа і проста вельмі чулага настаўніка і добрага сябра, чыё 90-годдзе з дня нараджэння сёлета шырока святкуюць беларускія літаратары.